ಕೈಕೊಟ್ಟ ಗಂಡ.. ಜೀವನದಿಂದ ಬೇಸತ್ತು ಸಾಯೋಕೆ ಮುಂದಾಗಿದ್ದ ಈಕೆ ಈಗ ಮಿಸ್ ಇಂಡಿಯಾ..! ಮದುವೆ ಆದ್ಮೇಲೆ ಹೆಣ್ಣುಮಕ್ಕಳ ಬದುಕು ಗಂಡ, ಮಕ್ಕಳು ಸಂಸಾರ ಎಂಬ ಜಂಜಾಟದಲ್ಲಿ ಇರುತ್ತದೆ. ಅದರಲ್ಲೂ ಸಂಸಾರದ ಸಂಪೂರ್ಣ ಜವಾಬ್ದಾರಿ ಹೆಣ್ಣುಮಕ್ಕಳನ್ನು ಯಾವುದೇ ಸಾಧನೆ ಮಾಡೋಕು ಅವಕಾಶ ಮಾಡಿಕೊಡೋದಿಲ್ಲ. ಬದಲಿಗೆ ಪತಿ ಸೇವೆಯೇ ಪರಮಾತ್ಮನ ಸೇವೆ ಎಂದು ಭಾವಿಸಿ ಹೆಣ್ಣುಮಕ್ಕಳು ತಮ್ಮ ಕನಸುಗಳನ್ನು ಮೂಟೆ ಕಟ್ಟಿ ಸೈಡಿಗೆ ಬಿಸಾಡುತ್ತಾರೆ. ಹೀಗಿರುವಾಗ ಗಂಡ ಕೈಕೊಟ್ಟ ಮೇಲೆ ಜೀವನದಿಂದಲೇ ಬೇಸತ್ತು ಸಾಯೋಕೆ ಮುಂದಾಗಿದ್ದ ಮಹಿಳೆಯೊಬ್ಬರು ಈಗ ಅದ್ಭುತ ಸಾಧನೆ ಮಾಡಿದ್ದಾರೆ. ಈಕೆ ಹೆಸರು ಪ್ರಿಯಾ ಪರಮಿತ ಪೌಲ್. ಗಂಡನೇ ದೇವರು ಎಂದು ನಂಬಿ ಮದುವೆಯಾದ ಈಕೆಗೆ ಅವನೇ ಕೈಕೊಟ್ಟ. ಕೈಯಲಿದ್ದ ಕೆಲಸವೂ ಹೋಯ್ತು. ಹೀಗಾಗಿ ಇಎಂಐ ಕಟ್ಟಲಾಗದೆ, ಒಪತ್ತು ಊಟಕ್ಕೂ ಪರದಾಡುತ್ತಿದ್ದರು ಪ್ರಿಯಾ. ಸಂಸಾರದ ಜಂಜಾಟದಲ್ಲಿ ಬಿದ್ದು ಮಿಸ್ ಇಂಡಿಯಾ ಆಗಬೇಕು ಎಂಬ ಕನಸನ್ನೇ ತ್ಯಾಗ ಮಾಡಿದ್ದರು. ಹೀಗಾಗಿ ಫಿಟ್ನೆಸ್ಗೂ ಪ್ರಾಮುಖ್ಯತೆ ನೀಡದೆ ತುಂಬಾ ದಪ್ಪ ಆಗಿದ್ದರು. ಈಗ ತನ್ನ ವೈವಾಹಿಕ ಜೀವನ ಹೀಗಾದ ಮೇಲೆ ಪಣ ತೊಟ್ಟ ಪ್ರಿಯಾ ಹಗಲು ರಾತ್ರಿಯೆನ್ನದೇ ಕಷ್ಟಪಟ್ಟು ಫಿಟ್ ಆಗಿದ್ದಾರೆ. ಕೇವಲ ಫಿಟ್ ಆಗಿರೋದು ಮಾತ್ರ ಇಂದು ಮಿಸ್ ಇಂಡಿಯಾ ಇಂಟರ್ನ್ಯಾಷನಲ್ 2022 ಸ್ಪರ್ಧಾ ವಿಜೇತರಾಗಿದ್ದಾರೆ. ಅಂದು ಗಂಡ ಕೈಕೊಟ್ಟಾಗ ಅಸಹಾಯಕತೆಯಿಂದ ಕೈಕಟ್ಟಿ ಕೂತಿದ್ದ ಪ್ರಿಯಾ ಈಗ ತನ್ನ ಛಲದಿಂದಲೇ ಮಿಸ್ ಇಂಡಿಯಾ ಆಗಿದ್ದಾರೆ.